У Шаркоўшчынскім раёне ў пакінутых сядзібах аддаленых вёсак зрабілі дамы сацыяльных паслуг. Іх сёння — 13. У яго ў вызначаны час прыязджае ўрач, работнікі бытоўкі. А яшчэ — людзі проста збіраюцца, каб пачакаць тую ж аўталаўку. Не сакрэт, што сёння стацыянарныя магазіны ёсць пераважна толькі ў аграгарадках. Астатнія вёскі абслугоўваюць крамы на колах. Графік у іх напружаны. За дзень трэба аб’ехаць па некалькі дзясяткаў кропак. Як ні старайся, а не заўсёды можна ўкласціся ў графік. Таму даводзіцца людзям, пераважна вельмі сталага ўзросту, чакаць, бывае, па гадзіне і больш. Добра, летам — цёпла. А зімою? Вось і выручае Дом сацыяльных паслуг!